หนูมีปัญหาเรื่องประจำเดือนคะปกติมาประมานสามวันคะวันแรกมานิดเดียวแค่ติดผ้าอนามัยนิดหน่อยแบบแห้งๆสีค่อนข้างเข้มวันที่สองมาเกือบเต็มผ้าวันที่สามมานิดเดียวก็หายคะมีลูกแล้ว2คนคะตอยนี้อายุ30คะแต่ตอนนี้คุมกำเนิดแบบผังยาที่แขน5ปีคะเวลาเป็นจะปวดท้องคะแต่เวลาไปตรวจภายในประจำปีว่าปกติดีคะเวลามีเพศสัมพันธ์จะรู้สึกเจ็บด้านในนะคะและมีขนดกมากคะอยากสอบถามนะคะว่าจะปรึกษาเรื่องประจำเดือนอาการปวดและภาวะขนต้องปรึกษาเฉพาะทางทางไหนคะขอบคะ
สวัสดีค่ะ ปกติร่างกายเพศหญิงจะสร้างฮอร์โมนทั้งฮอร์โมนเพศชายและฮอร์โมนเพศหญิงค่ะการที่ผู้หญิงมีขนดกมากขึ้น โดยเฉพาะบริเวณหนวด เครา ขนที่ต้นแขน ต้นขา เกิดจากการขาดสมดุลระหว่างฮอร์โมนเพศชายและเพศหญิง โดยมีสัดส่วนฮอร์โมนเพศชายเพิ่มขึ้น-อาการอื่นๆที่พบได้หากมีฮอร์โมนเพศชายเพิ่มขึ้น ได้แก่ เสียงห้าว กล้ามเนื้อเพิ่มขึ้น ประจำเดือนมาไม่สม่ำเสมอ สิว ผิวมัน เป็นต้น-สาเหตุที่พบบ่อย ได้แก่ Polycystic ovary syndrome หรือ PCOS ซึ่งภาวะโรคนี้นอกจากผู้ป่วยจะมีฮอร์โมนเพศชายที่เพิ่มขึ้น จะพบอาการอื่นร่วม ได้แก่ น้ำหนักเกิน ระดับน้ำตาลในเลือดสูง โรคเบาหวาน ถุงน้ำในรังไข่ เป็นต้น ซึ่งการรักษาภาวะนี้ แพทย์จะแนะนำให้คุมอาหาร ออกกำลังกายเพื่อลดน้ำหนัก รักษาโรคร่วม และพิจารณาการใช้ยารักษา-ส่วนสาเหตุอื่นๆ นอกจากนี้ได้แก่ เนื้องอกที่รังไข่, เนื้องอกที่ต่อมหมวกไต, ยาบางชนิด เป็นต้น-จากที่ เล่ามา ว่าตรวจภายในประจำปีพบว่า ผลตรวจปกติ จึงคิดว่า ไม่น่ามีความผิดปกติ พวกถุงน้ำรังไข่นะคะส่วนที่ใช้ยาคุมกำเนิดแบบฝัง อาจทำให้ประจำเดือนมาไม่สม่ำเสมอ หรือประจำเดือนมาลดลง และอาจทำให้มีขนอ่อนๆขึ้นมากขึ้นได้ค่ะแต่หากขนที่ดก มีลักษณะขนที่แข็ง การขึ้นผิดปกติ คล้ายเพศชาย (มีหนวด เครา) อาจต้องตรวจหาสาเหตุเพิ่มเติมนะคะ โดยสามารถไปตรวจเบื้องต้นกับแพทย์ทั่วไปก่อน เพื่อให้แพทย์ท่านนั้นพิจารณาในเบื้องต้นก่อนค่ะ